Gw mau tau Era Elizabeth dari Sejarah England. Jelasin dalam bahasa melayu

Era Elizabeth adalah zaman pemerintahan Ratu Elizabeth I dalam sejarah Inggeris (1558–1603). Ahli-ahli sejarah sering menggambarkannya sebagai zaman kegemilangan dalam sejarah Inggeris. Simbol bagi Britannia pertama kali digunakan pada tahun 1572 dan selepas itu sering menandakan zaman Elizabeth sebagai zaman kebangkitan yang memberi inspirasi kepada kebanggaan negara melalui cita-cita klasik, pengembangan antarabangsa, dan kemenangan tentera laut ke atas musuh Sepanyol yang dibenci. Dari segi abad keseluruhan, ahli sejarah John Guy (1988) berpendapat bahawa "England dari segi ekonomi adalah lebih sihat, lebih luas, dan lebih optimis di bawah Tudor" daripada pada bila-bila masa dalam seribu tahun.

"Zaman kegemilangan" ini  mewakili kemuncak Renaissance Inggeris dan menyaksikan percambahan puisi, muzik dan sastera. Era ini adalah paling terkenal dengan teater, apabila William Shakespeare dan lain-lain lagi mengarang drama yang bebas daripada gaya teater silam England. Ia adalah zaman penerokaan dan peluasan di luar negara, manakala di negara itu sendiri, Pembaharuan Protestan lebih diterima oleh rakyat, erutama selepas Armada Sepanyol ditangkis. Ia juga adalah pengakhiran tempoh England berasingan dengan Scotland sebelum kesatuan diraja terbentuk dengan negara itu.

England juga kaya berbanding dengan negara-negara lain di Eropah. Renaissance Itali telah berakhir akibat penguasaan asing ke atas semenanjungnya. Perancis telah terlibat dalam pertempuran agama sendiri yang hanya akan diselesaikan pada 1598 dengan Perintah Nantes. Bukan hanya ini, tetapi juga disebabkan Inggeris telah diusir dari kota kara terakhir mereka di benua Eropah, konflik lama antara Perancis dan England sebahagian besarnya ditangguhkan bagi kebanyakan masa pemerintahan Elizabeth.

Saingan yang paling besar adalah Sepanyol, yang mana England bertempur di Eropah dan Amerika dalam pertempuran yang menjadi Perang Inggeris-Sepanyol 1585–1604. Cubaan oleh Philip II dari Sepanyol untuk menyerang England dengan Armada Sepanyol pada tahun 1588 telah ditewaskan, tetapi arus perang berpaling menentang England dengan satu ekspedisi yang tidak berjaya ke Portugal dan Azores, Ekspedisi Drake-Norris 1589. Selepas itu, Sepanyol memberikan sedikit sokongan kepada Katolik Ireland dalam melemahkan pemberontakan untuk melemahkan pemerintahan Inggeris, dan tentera laut dan darat Sepanyol mengenakan satu siri balas balik terhadap serangan Inggeris. Ini mengganggu khazanah dan ekonomi Inggeris yang selama ini dipulihkan dengan hati-hati di bawah bimbingan bijaksana Elizabeth. Pengembangan perdagangan dan wilayah Inggeris menjadi terhad sehinggalah pemeteraian Perjanjian London pada tahun selepas kematian Elizabeth.

England dalam tempoh ini mempunyai kerajaan berpusat, teratur, dan berkesan, sebahagian besarnya hasil daripada pembaharuan Henry VII dan Henry VIII. Dari segi ekonomi, negara ini mula mendapat manfaat yang besar daripada era baru perdagangan transatlantik.